CELEX: 31986D0257
Language: bg
Date: 1986-06-18 00:00:00
Title: Решение на Съвета от 18 юни 1986 година относно приемане от името на Общността на препоръката на Съвета за митническо сътрудничество от 16 юни 1982 година относно използването на код за представяне на видовете транспорт

02/ 2
               
               
                  BG
               
               
                  Официален вестник на Европейския съюз
               
               
                  265
               
            31986D0257
      
                  L 167/32
               
               
                  ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
               
            
         РЕШЕНИЕ НА СЪВЕТА
         от 18 юни 1986 година
         относно приемане от името на Общността на препоръката на Съвета за митническо сътрудничество от 16 юни 1982 година относно използването на код за представяне на видовете транспорт
         (86/257/ЕИО)
         СЪВЕТЪТ НА ЕВРОПЕЙСКИТЕ ОБЩНОСТИ,
         като взе предвид Договора за създаване на Европейската икономическа общност,
         като взе предвид предложението на Комисията,
         като има предвид, че при някои определени условия на прилагане на препоръката на Съвета за митническо сътрудничество от 16 юни 1982 г. относно използването на код за представяне на видовете транспорт може да се приеме от Общността,
         РЕШИ:
         
            Член 1
            С настоящото приема от името на Общността препоръката на Съвета за митническо сътрудничество от 16 юни 1982 г. относно използването на код за представяне на видовете транспорт.
            Текстът на препоръката е приложен към настоящото решение, както и условията на прилагане.
         
         
            Член 2
            Председателят на Съвета нотифицира Секретариата на Съвета за митническо сътрудничество за приемането от Общността при определени условия на прилагане на препоръката, посочена в член 1.
         
         
            Съставено в Люксембург на 18 юни 1986 година.
            
               
                  За Съвета
               
               
                  Председател
               
               N. SMIT-KROES
            
         
      
      
         
            ПРЕПОРЪКА НА СЪВЕТА ЗА МИТНИЧЕСКО СЪТРУДНИЧЕСТВО
            от 16 юни 1982 година
            относно използването на код за представяне на видовете транспорт
            СЪВЕТЪТ ЗА МИТНИЧЕСКО СЪТРУДНИЧЕСТВО,
            В ЖЕЛАНИЕТО СИ
            да улесни международния обмен на данни между митническите администрации и между митническите администрации и международните търговски потребители,
            КАТО ИМА ПРЕДВИД,
            че е желателно да се използва международно съгласуван и универсално приложим код за представянето на видовете транспорт при този международен обмен на данни,
            КАТО ВЗЕ ПРЕДВИД
            Препоръка № 19, приета на 19 март 1981 г. от Работната страна по улесняване на международните търговски процедури на Икономическата комисия за Европа (ИКЕ), която препоръчва използването на едноцифрена числена кодова структура за представянето на видовете транспорт за международни търговски цели,
            КАТО ИМА ПРЕДВИД,
            че тази кодова структура, посочена в гореспоменатата препоръка на ИКЕ, предвижда подходяща основа за представянето на видовете транспорт при обмена на международни данни,
            ПРЕПОРЪЧВА
            държавите, членки или не на Съвета и на митнически или икономически съюзи, да използват едноцифрената числена кодова структура, съдържаща се в гореупомената препоръка на ИКЕ, и редактирани версии на този код за представянето на видовете транспорт при международен обмен на данни между митнически администрации и между митнически администрации и международни търговски потребители във всички случаи, когато е необходимо кодирано обозначаване,
            ПРИКАНВА
            държавите, членки или не, на Съвета и на митнически или икономически съюзи, които приемат настоящата препоръка, да нотифицират Генералния секретар за приемането и за датата, от която ще прилагат препоръката, както и условията на прилагането ѝ. Генералният секретар ще изпрати тези сведения на митническите администрации на всички членове. Той съща така ще изпрати сведенията на митнически администрации на държави, които не са членки и на митнически или икономически съюзи, които са приели настоящата препоръка.
            Условия за прилагане
            
                        1.
                     
                     
                        Препоръката се прилага в Общността от 1 януари 1988 г.
                     
                  
                        2.
                     
                     
                        Код № 6 (транспортна система с различни видове транспорт) няма да се използва от Общността, която не признава различните видове транспорт като самостоятелен вид транспорт.
                     
                  
                        3.
                     
                     
                        Код № 9 (неизвестен) се използва за самоходен транспорт.